| Medaljeoversikt |
| --- |
| Konkurrerte for Storbritannia Storbritannia |
| Friidrett: |
| Friidrett EM innendørs |
| Sølv | Glasgow 2019 | Sjukamp |

**Timothy «Tim» Duckworth** (født 18. juni 1996 i California) er en britisk friidrettsutøver som representerer Liverpool Harriers & AC. Han konkurrerer både i mangekamp og enkeltøvelser i friidrett, og ble britisk mester i lengdehopp i 2018, og fikk sølv i sjukamp i EM i friidrett innendørs 2019.

Idrettskarriere
---------------

### 2013 - 2015

Ducksworth kom på 18.-plass i tikamp i USA-mesterskapet i friidrett for junior 2013, og i USAs *Junior Olympics* kom han på andreplass i høydehopp og tredjeplass i stavsprang. I 2014 kom han på sjetteplass i tikamp i USA-mesterskapet i mangekamp for junior (U20), med 7160 poeng, og i USA-mesterskapet i friidrett for junior 2014 kom han på sjetteplass i stavsprang. Han deltok i collegemesterskapet Southeastern Conference innendørs i 2015, og kom der på femteplass i sjukamp, og i Southeastern Conference utendørs kom han på femteplass i tikamp. I Junior-EM i friidrett 2015 kom han på 18.-plass i tikamp.

### 2016 - 2017

Han vant sjukamp i Rod McCravy Memorial innendørs i 2016, og kom på tredjeplass i lengdehopp i Tyson Invitational. Han deltok i NCAA-mesterskapet i friidrett innendørs 2016, og kom der på 13.-plass i sjukamp. I Southeastern Conference 2016 kom han på fjerdeplass i tikamp, og i NCAA-mesterskapet 2016 kom han på 11.-plass i tikamp.

I 2017 kom han på fjerdeplass i høydehopp og sjetteplass i stavsprang i Southeastern Conference innendørs. Han kom på andreplass i sjukamp i NCAA-mesterskapet i friidrett innendørs. Hans beste plassering i Southeastern Conference 2017 var sjetteplass i stavsprang, og i NCAA-mesterskapet utendørs kom han på 19.-plass i tikamp. Han deltok i Britisk mesterskap i friidrett 2017, og kom der på fjerdeplass i lengdehopp. Han ble også tatt ut til å delta i U23-EM i friidrett 2017, men fullførte ikke tikampen der.

### 2018

I Southeastern Conference innendørs 2018 kom han på tredjeplass i lengdehopp og sjetteplass i stavsprang, og han vant tikamp i NCAA-mesterskapet i friidrett innendørs i mars 2018, med ny personlig rekord på 6188 poeng sammenlagt og personlig rekord også i høydehopp (2,17) og kulestøt (13,59). Han satte flere personlige rekorder i Spec Towns Invitational i Athens i Georgia, med 8,03 i lengdehopp, 13,71 i kulestøt og 44,12 i diskos. I collegemesterskapet *National Relay Championships* kom laget hans på tredjeplass på 4 x 100 meter stafett med tiden 39,35 sekunder. I Southeastern Conference utendørs 2018 fikk han bronse i lengdehopp og gull på 4 x 400 meter stafett, og han vant tikamp i NCAA-mesterskapet i friidrett i juni med ny personlig rekord på 8336 poeng.

Den 1. juli vant han lengdehopp i Britisk mesterskap i friidrett 2018, og vant med det sin første britiske tittel i friidrett. Han deltok i EM i friidrett 2018, og kom der på femteplass i tikamp. Han satte der personlig rekord på 1500 meter (4:58,28) og i høydehopp (2,17 m).

### 2019

Duckworth fikk sølv i tikamp i EM i friidrett innendørs 2019, kun slått av Jorge Ureña fra Spania.

Referanser
----------

1. ↑   World Athletics Database, World Athletics utøver-ID 292382, oppført som Timothy Duckworth[Hentet fra Wikidata]
2. ↑  Athletics Weekly - *Tim Duckworth wants to take on the world*, besøkt 5. mars 2019.
3. 1 2 3 4 5 6  IAAF - *Timothy Duckworth - Results*, besøkt 5. mars 2019.
4. ↑  Flash Results - *National Relay Championships - Men 4x100 M Relay (Finals)*, besøkt 5. mars 2019.

Eksterne lenker
---------------

* (en) Tim Duckworth – World Athletics Rediger på Wikidata

* (en) Tim Duckworth – Power of 10 Rediger på Wikidata